OzLabs/hebrew-wiki-articles huggingface dataset:
באסם יוסוף

באסם ראְפת מֻחמד יוּסף (בערבית: باسم رأفت محمد يوسف; נולד ב-22 במרץ 1974) הוא רופא מצרי, סאטיריקן, ומנחה התוכנית "אל ברנאמג" ("התוכנית"), תוכנית חדשות סאטירית ששודרה בתחנת הטלוויזיה CBC. העיתונות הערבית השוותה בין יוסוף לקומיקאי האמריקאי ג'ון סטיוארט, שתוכניתו הסאטירית הדיילי שואו הייתה ההשראה של יוסוף לפתוח בקריירה שלו. בשנת 2013 נכנס יוסוף לרשימת "100 האנשים המשפיעים ביותר" של טיים מגזין.

== ביוגרפיה ==
בתוכניתו "אל-ברנאמג" נהג יוסוף לבקר בצורה פעילה את השלטון המצרי בראשות האחים המוסלמים במצרים ובפרט את נשיא מצרים מוחמד מורסי. כתוצאה מכך, במרץ 2013 הוצא נגדו צו מעצר על ידי התובע הכללי של מצרים, בגין העלבת האסלאם והנשיא מוחמד מורסי. ג'ון סטיוארט, סאטיריקן אמריקאי בולט, הביע ביקורת על מעצרו של יוסוף במהלך אחת מתוכניותיו. המערכון הומלץ בידי השגרירות האמריקאית בקהיר, באמצעות חשבון הטוויטר שלה, וגרם לתקרית דיפלומטית בין ארצות הברית למצרים. בהמשך ביקר סטיוארט בתוכניתו של יוסוף.

עם נפילת משטר האחים המוסלמים בראשותו של מוחמד מורסי, החל לשדר קטעי סאטירה גם על הממשל הצבאי הזמני החדש ובפרט על תופעת ההערצה כלפי מי שהיה אז שר ההגנה והאיש החזק בממשל זה, עבד אל-פתאח א-סיסי, שהיה אז מועמד פוטנציאלי לנשיאות מטעם הצבא. על מהלך זה הושעה מתפקידו ותוכניתו הורדה מהאוויר בידי קברניטי ערוץ CBC "עד לבחינה מחודשת של חילוקי הדעות עם הכוכב".

כחודש לפני הבחירות לנשיאות מצרים החליטה רשת השידור של התוכנית להוריד את התוכנית עד לאחר הבחירות, "מחשש שהיא תשפיע על דעת הקהל".

===הכשרתו כרופא===
יוסוף בוגר אוניברסיטת קהיר בפקולטה לרפואה. התמחה ב-כירורגיית לב-חזה. עבר הכשרה של שנה בהשתלות לב וריאות בגרמניה.
בשנת 1998 עבר את בחינות ההסמכה לעבוד כרופא ב-ארצות הברית "United States Medical Licensing Examination".

== אקטיביזם ==
באוקטובר 2023, בעקבות מתקפת הפתע מעזה על ישראל והמלחמה שנפתחה בעקבותיה, חתם יוסוף, יחד עם 54 אמנים ואישים אחרים בתעשיית הבידור, על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים.<ref></ref>

==קישורים חיצוניים==

* 

== הערות שוליים ==

קטגוריה:מצרים: אישים
קטגוריה:רופאים מצרים
קטגוריה:מנתחי לב-חזה
קטגוריה:סאטיריקנים
קטגוריה:מנחי טלוויזיה
קטגוריה:האביב הערבי: אישים
קטגוריה:מצרים שהופיעו ברשימת טיים 100
קטגוריה:מהגרים ממצרים לארצות הברית
קטגוריה:בוגרי אוניברסיטת קהיר
קטגוריה:ילידי 1974
הקטור טימרמן

הקטור טימרמן
הקטור טימרמן (Héctor Timerman; 16 בדצמבר 1953 – 30 בדצמבר 2018) היה עיתונאי, דיפלומט, פעיל זכויות אדם ופוליטיקאי ארגנטינאי יהודי. כיהן כשר החוץ של ארגנטינה בשנים 2010 עד 2015.

== קורות חיים ==
טימרמן נולד ב-1953 בבואנוס איירס לרישה לבית מינדלין ולבעלה, המו"ל, העיתונאי והסופר חקובו טימרמן.

כמנהל העיתון "לה טרדה" תמך בהתחלה בחונטה הצבאית של חורחה רפאל וידלה מתוך תקווה לשינויים חיוביים בחברה הארגנטינית. לאחר שאביו, חקובו טימרמן, נרדף ונכלא החל בנו הקטור לפעול למען זכויות האדם בארצו, בשנת 1978 גלה לארצות הברית וייסד שם את השלוחה הדרום אמריקאית של ארגון משמר זכויות האדם. בשנת 1981 סיים תואר שני ביחסים בינלאומיים באוניברסיטת קולומביה, ובאותה שנה החל לפרסם טורים בעיתוני ארצות הברית המובילים. בשנת 1989 שב לארגנטינה שם כתב טורי דעות רבים בעיתונים, ייסד שני מגזינים והנחה תוכנית ראיונות בטלוויזיה. לאחר הבחירות בארגנטינה בשנת 2003 הפך לתומכו ומקורבו של הנשיא הנבחר נסטור קירשנר.

במקביל המשיך בפעילותו למען זכויות אדם. בשנת 2006 היה העד הראשון במשפטו של כריסטיאן פון וורניך, שהיה שוטר במשטרת בואנוס איירס והורשע בעינויים וברציחות שביצע בשליחות החונטה הצבאית.

בשנת 2004 מונה על ידי הנשיא קירשנר לקונסול הכללי בניו יורק ובשנת 2007 מונה לשגריר ארגנטינה לארצות הברית. בשנת 2010 התפטר שר החוץ הארגנטינאי חורחה טאיאנה בשל חילוקי דעות עם הנשיאה כריסטינה פרננדס דה קירשנר, טימרמן נקרא לבואנוס איירס ומונה לשר החוץ. לאחר מינויו הכריז כי מינוי שר יהודי בארגנטינה הוא סמל לקדמה.

בתחילת שנת 2013 לאחר שחתם על הסכם שיתוף פעולה עם איראן בחקירת פיגוע הטרור בבניין הקהילה היהודית בבואנוס איירס ב-1994, מחתה ישראל בפני השגרירות הארגנטינאית, בעקבות כך נזף טימרמן בישראל ודרש ממנה לא להתערב בענייניה של ארגנטינה. התובע אלברטו ניסמן שמונה לחקור את הפיגוע טען כי טימרמן, לצד כריסטינה קירשנר ופוליטיקאים נוספים, פעל כדי לטייח את חלקה של איראן בפיגוע. הוא כיהן בתפקיד עד לשנת 2015, אז הוחלף על ידי סוסנה מלקורה.

בדצמבר 2017 נעצר טימרמן לחקירה, בחשד לשיבוש חקירת הפיגוע בבניין הקהילה היהודית. הוא נפטר מסרטן בזמן שהותו במעצר, ב-30 בדצמבר 2018.

היה נשוי לאדריכלית אנבלה סלקצי, ולזוג שני ילדים.

==קישורים חיצוניים==

* שרה ליבוביץ-דר, [http://www.maariv.co.il/news/world/Article-461676 האיש בעל שני הפנים: היהודי שנכנס למערבולת בעקבות רצח התובע], מעריב השבוע, 29 בינואר 2015

==הערות שוליים==

קטגוריה:בואנוס איירס: אישים
קטגוריה:פוליטיקאים יהודים ארגנטינאים
קטגוריה:עיתונאים יהודים ארגנטינאים
קטגוריה:שרי החוץ של ארגנטינה
קטגוריה:בוגרי אוניברסיטת קולומביה
קטגוריה:שגרירים בארצות הברית
קטגוריה:ארגנטינאים שנולדו ב-1953
קטגוריה:ארגנטינאים שנפטרו ב-2018
חיים יוסף אקרמן

הרב חיים יוסף אקרמן (נולד בכ' בתמוז תשי"ד, 21 ביולי 1954) הוא פוסק הלכה וראש ישיבה גדולה בביתר עילית.

==ביוגרפיה==
בעת לימודו
נולד בישראל, בנם של בן ציון וצביה. למד בישיבת היישוב החדש ובישיבת גרודנא. נישא ליוכבד, בתו של הרב יצחק גרינברג, שהיה המשגיח הראשון של ישיבת כנסת חזקיהו, בהיותה בזכרון יעקב.

בשנת תשמ"ח זכה ב"פרס כתר תורה" מטעם קרן אברהם הכהן. במשך תקופה התגורר באופקים. כיהן כר"מ בישיבת ברכת משה כשהייתה בשכונת גבעת שאול בירושלים וכראש ישיבה בישיבת אור שמואל. היה מצוות המייסדים של הישיבה לצעירים "פני יהושע", שבה היה ר"מ במשך כ-15 שנה.

בשנת תשס"א הקים את הישיבה הגדולה "הישיבה הגדולה ביתר עלית" ולאחר שלושה חודשים פתח את הישיבה הקטנה "מדרש יחיאל" בביתר עילית.

בסוף שנת תשע"ד התפלגה הישיבה הגדולה ובתחילת שנת הלימודים תשע"ה הודיע על פרישתו ופתיחת ישיבת חדשה<ref></ref>. עמו פרשו רוב תלמידי הישיבה הישנה לישיבה החדשה. בישיבה הקטנה הוא מסר שיחות בחודש אלול ולאחר מכן עזב.

לאחר חודש נסגרה הישיבה הקודמת "מרכז התורה" ונשארה רק "הישיבה הגדולה ביתר עילית".

בשנת תשפ"א סבל מסוכרת שגרמה לו לסיבוכים שונים ואף לקטיעת כף רגלו.
כיום הוא הולך בכוחות עצמו לאחר תקופת שיקום.

מתגורר סמוך לישיבה בביתר עלית.

משמש גם כרב בית הכנסת בית משה בביתר עילית.

==קישורים חיצוניים==

==הערות שוליים==

קטגוריה:ראשי ישיבה ליטאים בישראל
קטגוריה:בוגרי ישיבת גרודנא-ישראל
קטגוריה:בוגרי ישיבת היישוב החדש
קטגוריה:ראשי ישיבות קטנות
קטגוריה:ביתר עילית: רבנים
קטגוריה:אופקים: רבנים
קטגוריה:ישראלים שנולדו ב-1954
בית סקופסקי

בית סקופסקי הוא בניין ברחוב נחלת בנימין 5 בתל אביב.

== היסטוריה ==
הבניין נבנה ב-1921 עבור יהודה סקופסקי, ותוכנן בידי האדריכל יהושע צבי טבצ'ניק (תבורי), שתכנן גם את בית הדקל שמעברו השני של הכביש. עם בנייתו כלל הבניין מוטיבים ארצישראליים ותנ"כיים, בהם עיטורים בגג שנעשו בהשראת קרנות המזבח, עמודים בדמותם של יכין ובועז, חלונות ויטראז', עיטורים בצורת מגן דוד וכדים גדולים שניצבו בחזית הבניין.

ב-1926 רכשה את הבניין רוזה וולט, וב-1933 עבר לידיהם של האחים ישראל וחיים ברכט, שעסקו בייבוא ובסחר בקטיפה. האחים ברכט התגוררו בקומה השנייה של הבניין, והקומה הראשונה שימשה אותם לצורכי מסחר. במהלך השנים שבהן התגוררו בו, הם ביצעו בו כמה שינויים, הבולט שבהם היה הקמת חזית מסחרית שהסתירה את מרביתו. לאחר פטירתו של חיים ברכט ב-1967, עזבה המשפחה את הבניין ועברה לצפון תל אביב, ולקחה עמה את הכדים שניצבו בחזית הבניין.

לאחר עזיבתה של משפחת ברכט, שימש הבניין למטרות שונות, ובין 1997 ל-2007 שכן בקומתו השנייה פאב "הבלקוני".

בשנת 2012 הוחל בשיפוץ הבניין, בתכנונה של האדריכלית ניצה סמוק, וכחלק ממהלך זה הוסרה ממנו החזית המסחרית שהוסיפו האחים ברכט. במהלך השיפוץ התגלו על תקרות וקירות הבניין ציורי קיר של נופים, עצים, פרחים ופירות. ציורי הנוף על התקרה ייחודיים לבניין זה, ואינם מוכרים בבניינים אחרים בתל אביב. הציורים שנמצאו בחדרי המדרגות שוחזרו בידי שי פרקש, ואילו עתידם של ציורי הקיר המצויים בחדרי המגורים תלוי בבעלי הבתים שרכשו את הדירות בבניין.

==לקריאה נוספת==
* יוסי גולדברג, שולה וידריך, עירית עמית-כהן, תל אביב: עיר גלויה (2009), עמ' 119–120.

==קישורים חיצוניים==

* 
* 
* [https://sites.google.com/site/keremisraeltlv/new_projects/new_projects_around/nb5 פרויקט נחלת בנימין 5] באתר כרם ישראל
* 

קטגוריה:נחלת בנימין
קטגוריה:תל אביב-יפו: בתי מגורים
קטגוריה:הסגנון האקלקטי בארץ ישראל
אחאב בן קוליה

אַחְאָב בֶּן קוֹלָיָה היה נביא שקר שפעל במאה ה-6 לפנה"ס, בימי מלכותו של צדקיהו מלך יהודה. בתלמוד מסופר שהוצא להורג בפקודת נבוכדנצר מלך בבל.

בספר ירמיהו הנביא ירמיהו מקלל את אחאב ועמיתו נביא השקר צדקיה בן מעשיה, שיהיו לקללה לכל גלות יהודה הנמצאת בבבל:

אוריגנס כתב שאחאב וצדקיה בן מעשיה היו שני הזקנים שהעלילו על שושנה בת חלקיהו בסיפור המופיע בתוספות לספר דניאל. גם בספר יוחסין ובסדר הדורות כתוב שאולי אחאב וצדקיה היו המעלילים. 

==הערות שוליים==

קטגוריה:אישים בספר ירמיהו
קטגוריה:נביאי שקר בתנ"ך
צדקיה בן מעשיה

צִדְקִיָּה בֶן מַעֲשֵׂיָה (גם צִדְקִיָּהוּ בֶן מַעֲשֵׂיָה) היה על פי התנ"ך נביא שקר שפעל במאה ה-6 לפנה"ס, בימי מלכותו של צדקיהו מלך יהודה. בתלמוד מסופר שהוצא להורג בפקודת נבוכדנצר מלך בבל.

בספר ירמיהו הנביא ירמיהו מקלל את צדקיה ואת עמיתו, נביא השקר אחאב בן קוליה, שיהיו לקללה לכל גלות יהודה הנמצאת בבבל:

בפרק חלק מופיעה אגדה על פיה צדקיה ואחאב בן קוליה ניסו לשכנע את בתו של נבוכדנצאר לשכב איתם, באומרם לה שקבלו נבואה כזאת בשם ה'. בעקבות זאת, משליך אותם נבוכדנצאר לכבשן אש יחד עם יהושע בן יהוצדק. 

אוריגנס השווה אגדה זאת עם סיפור שושנה בת חלקיהו המופיע בתוספות לספר דניאל. גם בספר יוחסין כתוב שאולי אחאב וצדקיה היו המעלילים. 

==הערות שוליים==

קטגוריה:אישים בספר ירמיהו
קטגוריה:נביאי שקר בתנ"ך
נאג' חמאדי (להקה)

נאג' חמאדי היא להקת רוקנ'רול ישראלית, המורכבת מעיתונאים ואנשי תקשורת ישראלים.

==היסטוריה==
הלהקה הוקמה בשנת 2005 במערכת העיתון "סופשבוע" של "מעריב" על ידי טל לזר, עמרי אסנהיים ואראל סג"ל, היא נקראה על שם פעולת התגמול של פלס"ר צנחנים בעיר נגע חמאדי שבמצרים בסוף שנות ה-60.
בלהקה חברים דרור פויר (סולן), אראל סג"ל (בס), דרור גלוברמן (קלידים), אור הלר (גיטרה), טל לזר (תופים). בעבר היו חברים בה גם עמרי אסנהיים, יותם ירקוני ודן ויצמן (עורך The Voice ישראל). המפיק המוזיקלי הוא ברוך בן יצחק, גיטריסט להקת רוקפור. את רוב הטקסטים כותב הסולן פויר ואת רוב הלחנים מלחין סג"ל.

חברי הלהקה הם עיתונאים פעילים משני צדי המפה הפוליטית בישראל, והם משתמשים במוזיקה לשם העברת מסרים פוליטיים וחברתיים. במילות השירים יש מחאה וביקורת, לעיתים בסגנון סרקסטי, על נושאים שונים בחברה ובחיים בישראל. הלהקה מופיעה מאז 2005 במועדונים, בתל אביב ובשאר רחבי הארץ. המופע משלב מוזיקה ושיח סביב אירועים אקטואליים בישראל.

בעבר הקליטה הלהקה שלושה סינגלים שנגנזו. באוקטובר 2014 הלהקה הוציאה לאור את הסינגל הראשון "אל תלכי לישון". בהמשך הוציאה לאור 3 סינגלים נוספים, 

בפברואר 2015 חיממה הלהקה את ההופעה הבינלאומית של הפרויקט של אלן פרסונס בהיכל נוקיה בתל אביב. 

באוקטובר 2015 הוציאה לאור את אלבום הבכורה "להיטי הזהב ששינו את העולם (חלק א')". בהפקת ברוך בן יצחק גיטריסט להקת רוקפור. האלבום כולל 10 שירים בהקלטה אולפנית ושלושה נוספים שהוקלטו בהופעה חיה במועדון האוזן בר. האלבום זכה להשמעות בתחנות הרדיו השונות בישראל. 

ביוני 2017 השתתפה בפרויקט פרס ירושלים לאחדות ישראל, במסגרתו ערכה מספר הופעות ברחבי הארץ ושיאן בהופעה חגיגית בטקס חלוקת הפרס בבית הנשיא. 

ב-2019 הלהקה הוציאה לאור סינגל בשם "תוציאי את זה עלי". 

בתחילת 2023, על רקע הרפורמה המשפטית וההתנגדות לה, נקלעה הלהקה למשבר, כאשר דרור פויר הודיע לחברי הלהקה שהוא מוותר על המשך דרכו בלהקה, לאור קושי להכיל התבטאויות של אראל סג"ל. סג"ל חשף את ההתכתבות במסגרת טור אישי מצולם בערוץ 14 בו הגיב לדברים וציין כי מבחינתו "הנר עוד דולק"<ref></ref>. בתגובה צייץ אור הלר בחשבונו בטוויטר כי הלהקה אינה מתפרקת<ref></ref>. 

== דיסקוגרפיה ==
* להיטי הזהב ששינו את העולם (חלק א') (2015)

==קישורים חיצוניים==
* 

==הערות שוליים==

קטגוריה:להקות רוק ישראליות
אגם השמחה

אגם השמחה (בלטינית: Lacus Felicitatis - "לאקוס פליקיטאטיס") או ימת השמחה הוא ימה ירחית באזור ארץ השלגים, צפונית לים האדים על הירח. אין מדובר בימה אלא במשטח נמוך המכוסה בבזלת.

ימה זו ממוקמת כ-75 ק"מ דרומית להרי האמוס, בסמוך לקצה הדרום מערבי של ים השלווה.

האגם ממוקם בקואורדינטות סלנוגרפיות 19.0° צפון, 5.0° מזרח, וקוטרו כ-90 ק"צ.

בתוך האגם שלושה מכתשים להם נתן איגוד האסטרונומיה הבינלאומית שמות:

{| class="wikitable"
! מכתש
! קואורדינטות
! קוטר
! מקור השם
|-
|דאג
|18.7° N, 5.3° E
|align="right"|0.5 ק"מ
|שם סקנדינבי
|-
|אינה
|18.6° N, 5.3° E
|align="right"|3 ק"מ
|שם לטיני
|-
|אוסאמה
|18.6° N, 5.2° E
|align="right"|0.5 ק"מ 
|שם ערבי
|}

==קישורים חיצוניים==

* [http://planetarynames.wr.usgs.gov/Feature/3207?__fsk=-1862652644 נתוני אגם השמחה באתר USGS]
קטגוריה:ימות הירח
תרגילי תפילה

תרגילי תפילה היא שיטת תרגול של מפרקי הגוף לשמירת חיוניותם. השיטה פותחה במרכז לשתילת מפרקים בבית החולים 'בני ציון' בחיפה על ידי האורתופד דוד ג'ורג'יו מנדס והפיזיותרפיסטים קובי שורץ ודני קלמן ונוסתה בהצלחה רבה במשך שנים של טיפול במאות חולים לאחר שנותחו להחלפת מפרקי הירכיים במישתלים מלאכותיים. הכינוי תרגילי תפילה ניתן בגלל הדמיון לתנועות תפילה ובגלל ההתמדה שנדרשת בביצועם. תרגילי תפילה מיועדים לשיפור התנועה של מפרקי הגוף לסובלים מדלקת מפרקים ניוונית או דלקת מפרקים או למחלימים מניתוחי שתילת מפרקים.

==היסטוריה==
בשנות השישים של המאה העשרים תיאר ד"ר רוברט סולטר, אורתופד מטורונטו, שיטה ממוכנת של 'תנועת פסיבית מתמדת' לשיקום שלאחר ניתוחי מפרק הברך. בחיות מעבדה הראה שהתנועה שומרת על חיוניות סחוס מפרקי שניזוק. תרגילי התפילה הם פיתוח של הרעיון של שמירת חיוניות הסחוס על ידי תנועה עצמונית של המפרק שנעשית בטווח מלא וללא עומס. 

החשיבות של שמירה על טווח תנועה מלא נלמדה משגרת התנוחה של תושבי מדינות במזרח הרחוק שמבוססת על כריעה עם כפוף מלא של ירכיים וברכיים או בישיבה מזרחית עם פישוק מלא של ירכיים וכפוף ברכיים משוכלות. שכיחות שחיקת סחוס של הירך במדינות אלו נמוך מאד.

==בסיס מדעי==
חשיבות התנועה למפרק מוסברת בשמירת חיוניות סחוס המפרק הודות לסיכה עם נוזל סינוביאלי שמזין אותו ומנקה את תוצרותיו על ידי לחץ והרפיה פיזיולוגים לסירוגין. הנקבוביות המאפיינת את הסחוס מאפשרת את חדירת הנוזל לתוכו ויציאתו.

דלקת של המפרק גורמת להתעבות ולהתכווצות של הקופסית ולהגבלה של תנועת המפרק. השרירים מאבדים את יכולתם לתפקד בכל טווח התנועה הנורמלי. הכאב שמלווה את התהליך הדלקתי גורם להימנעות מלהשתמש בתנועות שמכאיבות ותפקוד המפרק מדרדר.
תנועה פסיבית מתמדת (CPM) מגרה את תאי הסחוס לייצר מולקולות של פרוטאוגליקן שמכונה lubricin PRG4 בנוזל הסינוביאלי ופעילותו היא של סיכה והגנה של משטח פני הסחוס.

==פרסום==
ספר תרגילי תפילה במהדורה עברית פורסם בשנת 2007, ובמהדורה אנגלית פורסם בשנת 2012 תחת השם "Mendes system of Praying Excercises for the hip joints"

==הערות שוליים==
<div class="mw-content-ltr"></div>

קטגוריה:אורתופדיה
קטגוריה:פיזיותרפיה
שביל חיפה

[[סמליל השביל]]
שביל חיפה הוא טרק עירוני מעגלי באורך של 70 ק"מ בתחומי העיר חיפה, אשר נחנך בסוף שנת 2011.

הקמת שביל חיפה היא תוצר של יוזמה אזרחית שהחלה בשנת 2010, והושפעה, בין היתר, מהצלחתו של שביל ישראל. השביל תוכנן על ידי גיא שחר, גאוגרף וסטודנט לאדריכלות, והוא מתבסס על הנוף המגוון של העיר ועל בדיקה שהעלתה כי ניתן ליצור מסלול באורך משמעותי של עשרות קילומטרים בתחומי העיר. המארגנים מקווים שחנוכת השביל תסייע לפיתוח התיירות בעיר.

בשלב הנוכחי, השביל אינו כולל את חלקיה המזרחיים של העיר (משמע, פארק הקישון וקריית חיים), המנותקים מיתר חלקי העיר על ידי אזורי תעשייה ומתקני נמל חיפה.

==מקטעי השביל==
מפת השביל
השביל מעגלי ומחולק ל-21 מקטעים: 
#העיר התחתית
#הדר הכרמל
#הדר עליון ורמת הדר
#מזרח אחוזה ורוממה הישנה
#נחלי מזרח הכרמל: רמז וזיו
#נוה שאנן
#קמפוס הטכניון
#רמות רמז ורמת אלון
#קמפוס אוניברסיטת חיפה
#ציר רכס הכרמל
#נחל אחוזה ומרכז שכונת אחוזה
#שמבור וכרמליה
#נחל שיח
#כבאביר ומרכז הכרמל
#גן האם ונחל לוטם
#פארק הכט ושמורת שקמונה
#בת גלים
#סטלה מאריס
#צפון מזרח רכס הכרמל
#במורד המדרגות אל ואדי ניסנאס
#המושבה הגרמנית

{| align=center
|<gallery widths="250px" heights="200px" perrow="2">
 קובץ:Nahal Siah 1 (29).JPG|נחל שיח ושכונת כבאביר
 קובץ:Bat Galim neighborhood and Haifa Bay.jpg|שכונת בת גלים מסטלה מאריס
 </gallery>
|}

==קישורים חיצוניים==
* 
* [http://guyshachar.com/content/heb/2012/haifa-trail-presentation-haifa-tourism-conference/ אודות השביל]
* 

חיפה
קטגוריה:חיפה: גאוגרפיה
קטגוריה:חיפה: תיירות
חומצה מצומדת

בכימיה, חומצה מצומדת, במסגרת תאוריית ברונסטד-לאורי לחומצות ובסיסים, נוצרת כאשר בסיס מקבל פרוטון (<sup>+</sup>H) - במילים אחרות, בסיס עם יון מימן נוסף. בסיס מצומד נוצר על ידי הסרת פרוטון מחומצה - הבסיס המצומד של חומצה הוא אותה חומצה, כאשר מוסר ממנה פרוטון.

==תגובות חומצה-בסיס==
בתגובת חומצה-בסיס, חומצה ובסיס מגיבים ליצירת בסיס מצומד וחומצה מצומדת:

חומצה + בסיס בסיס מצומד + חומצה מצומדת

החומצה המצומדת של בסיס נוצרת כאשר אותו בסיס מקבל פרוטון. לדוגמה, התגובה הבאה:

:

יון האמוניום () הוא החומצה המצומדת לאמוניה (), כי התווסף לה פרוטון נוסף. יון ההידרוקסיד () הוא הבסיס המצומד לחומצה, במקרה זה מים (), כי מולקולת המים מאבדת יון מימן אחד, ליצירת .

קבוע החומצה (קבוע שיווי המשקל של התגובה <chem>HA +H_2O <=> A^- +H_3O^+ </chem>)

<math> \ K_a=\frac{[H_3 O^+ ][A^- ]}{[HA]} </math>

קבוע הבסיס K<sub>b</sub> (קבוע שיווי המשקל של תגובת הבסיס המצומד <sup>-</sup>A עם מים <chem>A^- +H_2O <=> HA + OH^-</chem>)

<math> \ K_b=\frac{[OH^- ][HA]}{[A^-]} </math>

כפל שני הקבועים הוא לכן <chem>K_a*K_b=K_w</chem>

כאשר K<sub>w</sub> הוא קבוע הדיסוציאציה של המים השווה ל 10<sup>-14</sup> בטמפרטורת החדר.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כימיה
אלפי אלן

אלפי אוון אלן (באנגלית: Alfie Evan Allen; נולד ב-12 בספטמבר 1986) הוא שחקן אנגלי. מוכר בעיקר בשל גילום תיאון גרייג'וי בסדרה "משחקי הכס", עליו היה מועמד לפרס אמי בשנת 2019.

==ביוגרפיה==
אלן נולד ברובע האמרסמית', לונדון שבממלכה המאוחדת למשפחה נוצרית-אנגלית. אביו הוא הזמר והשחקן קית' אלן ואימו היא אליסון אוון, מפיקת סרטים. הוא אחיה הקטן של הזמרת לילי אלן. השיר "אלפי" מאלבומה הראשון נכתב עליו. אלן למד בקולג' סיינט ג'ון בפורטסמות' ובקולג' לאומנויות בהמפסטד.

== קריירה ==
הופעתו הראשונה של אלן הייתה במופע הקומי בערוץ 4, "You Are Here", שנכתב על ידי מאט לוקאס ודייוויד ואליאמס. באותה שנה הופיע עם אחותו לילי בסרט "אליזבת", שהופק על ידי אמם. עבודותיו הראשונות כוללות את הסרט "הסוכן קודי באנקס 2: היעד לונדון", שבוים על ידי דודו, קווין אלן, והסרט "כפרה". ב-31 בינואר 2008 החליף את דניאל רדקליף במחזה "סוס" (Equus) בסיבוב הופעות ארצי. באפריל 2009 הופיע בקליפ של להקת מאדנס, "Dust Devil".

להכרה בינלאומית זכה כאשר לוהק כתיאון גרייג'וי בסדרה "משחקי הכס" של רשת HBO. במקביל, הופיע בסרט "Confine" ב-2012 ובשנת 2013 בסרט "Plastic". בשנת 2018 שיחק בסרט "הטורף", מדע בדיוני-אימה, אשר מהווה הרביעי מסדרת הסרטים של "הטורף".

==פילמוגרפיה==
=== קולנוע ===
{| class="wikitable"
|-
! שנה !! סרט !! תפקיד
!הערות
|-
| 1998 || אליזבת || בנו של ארונדל
|
|-
| 2004 || סוכן סמוי קודי בנקס 2: היעד לונדון || ברגהאמפּ
|
|-
|2005
|Stoned
|הארי
|
|-
|2006
|שישים ושש
|סוכן צעיר
|
|-
| 2007 || כפרה || דני הרדמן
|
|-
| rowspan="2" |2008
|זיכרונות של טיפש
|קווין האבל
|
|-
| נערה בולין האחרת || שליח המלך
|
|-
| rowspan="4" |2010
|Soulboy
|ראס מאונטג'וי
|
|-
|The Kid 
|דומיניק
|
|-
|Freestyle
|ג'ז
|
|-
|Powder
|וויזיר
|
|-
| 2012 || Confine|| הנרי
|
|-
| rowspan="2" | 2014 ||פלסטיק|| ייטסי
|
|-
| ג'ון וויק || ג'וזף טרסוב
|
|-
| rowspan="2" |2016
|מגפה
|ווילר
|
|-
|Patient Seven
|האיש
|
|-
|2018
|הטורף
|לינץ'
|
|-
| rowspan="2" |2019
|דולי ויילד המופלאה <small>(אנ')</small>
|ג'ון קייט
|
|-
|ג'וג'ו ראביט
|פינקל
|
|-
|2021
|שיני לילה
|ויקטור
|
|-
|TBA
|La Cha Cha
|דוטי דאביאס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1988
|The Comic Strip Presents...
|ילד בפרומו
|פרק: "The Yob"
|-
|1999
|מחוקים
|סקייטר
|פרק: "Ends"
|-
| rowspan="2" |2005
|The Golden Hour
|קלייב
|פרק: "#1.4"
|-
|יריחו
|אלברט הול
|פרק: "A Pair of Ragged Claws"
|-
|2007
|הארמון של ג'ו
|ג'ייסון
|סרט טלוויזיה של BBC One
|-
| rowspan="2" |2008
|Casualty 1900s
|נובי קלארקס
|3 פרקים
|-
|Coming Up
|אדמס
|פרק: "And Kill Them"
|-
|2009
|נפילה חופשית
|יאן
|סרט טלוויזיה של BBC Two
|-
| rowspan="2" |2010
|Moving On
|דייב
|פרק: "Rules of the Game"
|-
|נאשמים
|מייקל לאנג
|פרק: "Helen's Story"
|-
|2019-2011
|משחקי הכס
|תיאון גרייג'וי
|תפקיד ראשי; (8 עונות); 47 פרקים
|-
|2016
|קרוב לאויב
|רינדווד
|7 פרקים
|-
|2019
|פרוצות
|אייזק פינצ'ר
|5 פרקים
|-
|2020
|רצח בחווה הלבנה
|ברט קולינס
|4 פרקים
|-
|2022
|SAS: Rogue Heroes
|ג׳וק לואס
|מיני-סדרה
|-
|TBA
|Safe Harbor
|טוביטס
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-1986
אגם הצער

אגם הצער או ימת הצער או ים הצער (בלטינית: Lacus Doloris) הוא ימה ירחית קטנה באזור ארץ השלגים של הירח. אין מדובר בימה המכילה מים, אלא בעמק שטוח המכוסה שכבה של בזלת. העמק ממוקם בקואורדינטות סלנוגרפיות 17.1° צפון, 9.0° מזרח. קוטרו של אגם הצער כ-110 ק"מ.

==קישורים חיצוניים==

* [http://planetarynames.wr.usgs.gov/Feature/3205?__fsk=-1359439117 נתוני אגם הצער באתר USGS]
קטגוריה:ימות הירח
שעיר (סוג)

[[שעיר מצוי]]
שעיר (שם מדעי: Otus) הוא סוג של דורס לילה קטן ממשפחת הינשופיים.

== מיון ==
בסוג 55 מינים:

== גלריה ==
<gallery>
Rinjani Scops Owl Otus jolandae, Lombok - journal.pone.0053712.g001-left.png|Otus jolandae
Juvenile Madagascar Scops Owl (Otus rutilus), Andasibe, Madagascar.jpg|Otus rutilus
Otus manadensis.JPG|Otus manadensis
Collared Scops Owl - Growing Old & Wise together.jpg|זוג מהמין Otus lettia
</gallery>

==קישורים חיצוניים==

* 

קטגוריה:בעלי חיים שתוארו ב-1769
קטגוריה:טקסונים שתוארו בידי תומאס פננט
קטגוריה:ינשופיים
ארנה חימקי

ארנה חימקי (ברוסית: Аре́на Хи́мки) הוא אצטדיון כדורגל בעיר חימקי שבמחוז מוסקבה, רוסיה. האצטדיון מכיל 18,636 מקומות ישיבה, והוא נפתח בשנת 2008 כדי לשמש כמגרשה הביתי של קבוצת הכדורגל חימקי. לאחר שבשנת 2009 נשרה חימקי מליגת העל הרוסית ועברה לשחק באצטדיון רודינה, החלה קבוצת דינמו מוסקבה לקיים את משחקיה בארנה חימקי.

דינמו מוסקבה וצסק"א מוסקבה העתיקו באופן זמני את משחקיהן לארנה חימקי עד להשלמת בנייתם של האצטדיונים החדשים שלהן (אצטדיון דינמו נסגר לשיפוצים בנובמבר 2008 ובמקומו נבנה VTB ארנה שנחנך ב-2019, ואילו אצטדיון צסק"א מוסקבה נחנך ב-2016).

ב-31 במאי 2009 אירח האצטדיון את משחק הגמר של הגביע הרוסי בין צסק"א מוסקבה לרובין קאזאן שהסתיים בתוצאה 1–0 לטובת צסק"א. ב-5 באוגוסט 2009 נערך באצטדיון משחק במסגרת סיבוב המוקדמות השלישי של ליגת האלופות בין דינמו מוסקבה לבין סלטיק, שהסתיים בהפסד דינמו 0–2. ב-15 באוקטובר 2011 הפך הארנה חימקי לאצטדיון הראשון ברוסיה המשדר משחק כדורגל בפורמט תלת מימד. ב-8 בספטמבר 2014, במסגרת מוקדמות יורו 2016, אירחה רוסיה את ליכטנשטיין בארנה והביסה אותה בתוצאה 4–0.

בעונת 2019/2020 חימקי חזרה לארח באצטדיון את משחקי הבית שלה אחרי שדינמו חנכה את אצטדיונה החדש, VTB ארנה.

==קישורים חיצוניים==

* 
* [http://www.arena-khimki.ru/stadiums_en.shtml אצטדיונים], באתר מועדון הכדורגל חימקי 
==הערות שוליים==

קטגוריה:אצטדיוני כדורגל ברוסיה
קטגוריה:דינמו מוסקבה (כדורגל)
קטגוריה:חימקי (כדורגל)
קטגוריה:חימקי: ספורט
קטגוריה:מוסקבה: אצטדיוני כדורגל
קטגוריה:צסק"א מוסקבה (כדורגל)
קרל בן אילסון

קרל בנג'מין "בן" אילסון (באנגלית: Carl Benjamin "Ben" Eielson; 20 ביולי 1897 - 9 בנובמבר 1929) היה טייס ומגלה ארצות אמריקאי.

== שנים ראשונות ==
אילסון נולד בהאטון, דקוטה הצפונית, להורים שהיגרו לארצות הברית מנורווגיה. למד באוניברסיטת דקוטה הצפונית ואוניברסיטת ויסקונסין–מדיסון. ב-1917 ניצל את כניסת ארצות הברית למלחמת העולם הראשונה והתנדב ל"שירות האוויר הצבאי", בהמשך עבר אימוני טיסה בכנף שהוקמה עבור חיל הקשר האמריקאי. עם תום המלחמה שוחרר אך היה נחוש להמשיך בקריירה של טיס.

אילסון עבר לוושינגטון די. סי. ולמד משפטים באוניברסיטת ג'ורג'טאון, כאשר פגש בשליח אלסקה (שלא הייתה עוד מדינה) לקונגרס, דניאל סתרלנד, שהזמינו לאלסקה.

== קריירת הטיס ==
ב-1923 הפעיל לראשונה טיסות מסחריות באלסקה למטרות מסחר ותיירות כמו גם להטסת רופאים, חילוץ כורים והובלת ציוד ואספקה למחנות מרוחקים. ב-1924 החל להפעיל שירות דואר אוויר באלסקה בין פיירבנקס למקגרת במטוס דה הבילנד Airco DH.4, הטיסה ארכה ארבע שעות, בעוד המסלול החליפי, באמצעות מזחלת רתומה לכלבים, נמשכה 20 יום. ב-1926 ערך טיסת דואר מאלסקה לג'קסונוויל, פלורידה.

ב-1927 יצא, יחד עם החוקר האוסטרלי יוברט וילקינס, למשטחי הקרח של צפון אלסקה. במסגרת מסע זה נחת מטוסם על הקרח, בנחיתה הראשונה של מטוס על קרח. ב-15 באפריל 1928, שנה לאחר טיסתו של צ'ארלס לינדברג, ערכו וילקינס ואילסון טיסה טרנס-אטלנטית חוצת-קוטב מפוינט בארו שצפון אלסקה לשפיצברגן שבצפון נורווגיה, עם נחיתת ביניים באי אלסמיר. הטיסה לאורך 3,540 ק"מ ארכה 20 שעות.

בקיץ האנטארקטי של 1928–1929 יצא עם וילקינס לטיסות בשמי אנטארקטיקה, במסגרת זו גילו השניים איים שלא נודעו קודם לכן.

עם שובו התבקש אילסון לייסד את חברת התעופה של אלסקה, אולם הוא נהרג לפני שעלה בידו להשלים את המשימה. הוא נהרג ב-9 בנובמבר 1929 בהתרסקות מטוסו בסיביר, במהלך ניסיונות לחלץ את צוות הספינה "נאנוק" שנלכדה בקרח.

== הנצחתו ==
על שמו של אילסון נקראו ספינת ליברטי SS Carl B. Eielson, בסיס חיל האוויר האמריקאי Eielson Air Force Base באלסקה, בניין בקמפוס אוניברסיטת אלסקה בפיירבנקס, בית הספר היסודי בבסיס חיל האוויר גרנד פורקס בדקוטה הצפונית ובית ספר תיכון בפארגו.

לאחר מותו זכה במספר פרסים בדקוטה הצפונית ואלסקה. ב-1985 נכלל בהיכל התהילה הלאומי לתעופה של המוזיאון הלאומי של חיל האוויר של ארצות הברית ליד דייטון, אוהיו.

== קישורים חיצוניים ==

* [http://www.nationalaviation.org/eielson-carl-benjamin/ ביוגרפיה באתר היכל התהילה הלאומי לתעופה]
* 
* [https://web.archive.org/web/20180809191011/http://eielson.org/ מוזיאון אילסון בהאטון]
* [http://vilda.alaska.edu/cdm/search/collection/cdmg11/searchterm/Eielson/order/nosort תמונות בן אילסון בארכיון המצולם של אוניברסיטת אלסקה בפיירבנקס]
* 

==הערות שוליים==

קטגוריה:טייסים אמריקאים
קטגוריה:אמריקאים ממוצא נורווגי
קטגוריה:אלסקה: אישים
קטגוריה:חלוצי התעופה
קטגוריה:אנטארקטיקה: מגלי היבשת
קטגוריה:חוקרי האזור הארקטי
קטגוריה:אמריקאים שנהרגו בתאונות אוויריות
קטגוריה:טייסים במלחמת העולם הראשונה
קטגוריה:חברי היכל התהילה הלאומי לתעופה
קטגוריה:בוגרי אוניברסיטת דקוטה הצפונית
קטגוריה:בוגרי אוניברסיטת ויסקונסין–מדיסון
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1897
קטגוריה:אמריקאים שנפטרו ב-1929
לוקרו

לוקרו מ[[בואנוס איירס]]
הלוקרו (בספרדית locro - מקצ'ואה ruqru או lukru) הוא נזיד או מרק על בסיס דלעת, שעועית ותירס שמקובל לאורך רכס הרי האנדים מארגנטינה ועד לדרום קולומביה; דרך בוליביה, פרו ואקוודור.

מקורו של התבשיל פרהיסטורי - עוד קודם לאימפריית האינקה שימש את העמים והשבטים באזור שתזונתם התבססה על תירס, קטניות ותפוחי אדמה.

==ארגנטינה==
בארגנטינה, תצרוכתו התפשטה מהאזור הצפון-מערבי וקוז'ו ליתר המדינה. במקומות מסוימים הוא מקובל עם אפונה, יוקה, בשר בקר, בשר חזיר ועוד; אך תמיד מדובר בבישול איטי בו הוא מקבל את צבעו הכתום-צהוב האופייני מהדלעת, ואת הסמיכות הרצויה.

התירס בו נעשה שימוש יהיה לרוב אחד מסוגי התירס הטיפוסיים לאזור, שאינם מוכרים מחוץ לדרום אמריקה.

נהוג להגיש לצידו רוטב חריף בשם קיקירמיצ'י (quiquirmichi) עשוי משמן, שום, פלפל חריף, בצל ירוק ועוד.

מקובל לאכול את הלוקרו בחורף או באזורים קרים, ביום העצמאות הארגנטינאי ב-25 במאי, וכן בחגיגות ובחתונות.

ללוקרו יש בדרך כלל גרסה בשרית "עשירה" וגרסה צמחונית "עניה" (huaschalocro).

==בוליביה==
בבוליביה מרבים לאכול לוקרו בשבוע הקדוש שלפני חג הפסחא, ללא בשר, אך עם תירס, גבינה, תפוחי אדמה ודלעת.

יש בבוליביה גרסאות שונות מירקות ופירות הגדלים באזור ומחיות בר מקומיות שנהוג לצוד ולאכול.

==פרו==
בפרו אוכלים לוקרו בכל האזורים במהלך כל השנה, ובכל אזור יש לו גרסה אחרת; כולל גרסאות עם דגים ופירות ים באזורי החוף.

גם כאן נעשה שימוש רב ברכיבים מסורתיים מקומיים, ולרוב הוא יהיה חריף.

== קישורים חיצוניים ==

קטגוריה:המטבח הארגנטינאי
קטגוריה:המטבח הפרואני
קטגוריה:אמריקה הלטינית: מטבחים
קטגוריה:נזיד
קטגוריה:המטבח הבוליביאני
קטגוריה:מאכלים לאומיים
קטגוריה:המטבח הצמחוני
מסיפורי מר קשקש

מסיפורי מר קשקש הוא ספר ילדים מאת לאה גולדברג באיורו של שמואל כץ. יצא בהוצאת ספרית פועלים בשנת 1987.

הספר הוא שיר סיפור ברוח הנונסנס<ref></ref>, ומתאר עולם שכולו בדיה וכזב, ניסים ונפלאות.

על האיורים בספר זכה שמואל כץ בעיטור אנדרסן לאיור.
==מבנה הספר==
הספר מורכב מארבעה חלקים כולל קטע פתיחה. כל חלק מציג סיפור אחר שסיפר "מר קשקש" ומכאן שם הספר.

===חלק א': פתיחה===
בתחילת הספר מוצג לקורא מר קשקש, והרגלו לבלבל את מוחם של צעירים ומבוגרים כאחד: "הוא המציא לו מין קשקוש שמתחיל בארץ הודו/ ונגמר בארץ כוש"<ref></ref>.

===חלק ב': דוד קוסם===
בחלק זה מסופר על קוסם יחיד במינו, "דוד קוסם", המסוגל לחולל מעשים בלתי אפשריים הודות ליכולותיו המופלאות. קוסם זה גר ב"עיר החלומות" ובסוף הסיפור מופיע הילד שחלם על הקוסם ואף צילם אותו בחלום. כהוכחה נראה הילד אוחז בתצלום של "דוד קוסם" כשאפו עטוף בתחבושת (לא מוסבר מדוע).

===חלק ג': הענק===
בסיפור זה מסופר על ענק ועל חייו, חיים שבעיניו נראים הגיוניים מאוד ובעיני מי שמידותיו נורמליות הם נראים לא שגרתיים. ענק זה הוא אב לילדים רבים והקוריוז הוא שהם כולם, ללא יוצא מן הכלל, קטני-קומה מאוד.

===חלק ד': עושה הלהטים===
כמו "דוד קוסם", גם "עושה הלהטים" מסוגל לבצע קסמים מרהיבים. "עושה הלהטים", בשונה מ"דוד קוסם", מבצע את קסמיו אל מול קהל ובנוסף גובה כסף על צפייה במופעו. התחלתו של סיפור זה זכתה ללחן והשיר הופיע בקלטת הילדים "המפוזר מכפר אז"ר" (מאת אותה הסופרת) בכיכובו של גדי יגיל.

==קישורים חיצוניים==
* 

== הערות שוליים ==

קטגוריה:כתבי לאה גולדברג
קטגוריה:ספרי 1987
קטגוריה:ספריית פועלים: ספרי ילדים
ליים פרסי

ליים פרסי (שם מדעי: Citrus × latifolia), "לימו" (ליים בפרסית), ידוע גם כטהיטי ליים (Tahiti lime) וכבארס ליים (Bearss lime), הוא פרי הדר הקשור לליים הרגיל. יש לו ריח מיוחד וארומה מיוחדת. הפרי הוא בקוטר של 6 ס"מ, עם פיטם קצר, ובדרך כלל נמכר כאשר צבעו ירוק. השם של הפרי נבחר להיקרא ליים פרסי, מכיוון שהוא גדל לראשונה בפרס ובעיראק.

היתרונות של הליים הפרסי בחקלאות המסחרית בהשוואה לקי ליים הם: הליים הפרסי הוא חסר גרעינים, יש לו כושר עמידה לתנאי אקלים שונים ולתנאי גידול שונים, יש קוצים מעטים על העץ וחיי המדף של הפרי ארוכים יותר. הוא פחות חמוץ מהקי ליים, אין לו מרירות כמו הקי ליים ונותן טעם מיוחד וארומטי לאוכל ובפרט לסלט ולמאכלים אשר לא דורשים בישול.

גידול ליים הפרסי בפלורידה החל בעקבות הרס של מטעי עצי הקי ליים על ידי הוריקן שהתרחש באזור בשנת 1926, אך בשנת 1992 נהרסו מטעי עצי הליים הפרסי על ידי הוריקן אנדרו. כמות גדולה של ליים פרסי גדלה ומיובאת ממקסיקו לשווקים אמריקאים, אירופאים ואסיאתיים.

==קישורים חיצוניים==

* [http://www.hort.purdue.edu/newcrop/morton/tahiti_lime.html טהיטי ליים בוטניקה, חקלאות והיסטוריה] 

קטגוריה:צמחים שתוארו ב-2012
קטגוריה:טקסונים שתוארו בידי קואיריקו ז'ימנז
קטגוריה:הדרים
יודנלאגר

יודנלאגר בקרקוב
יודנלאגר בקרקוב
יודנלאגר, בקיצור יולאג (בגרמנית: Judenlager או Julag, בעברית: "מחנה היהודים") היה מחנה ריכוז ארעי, שהוקם ליהודים על ידי הנאצים בתקופת מלחמת העולם השנייה, לרוב בסמוך לאתרי מגוריהם (בתחילת המלחמה) ואחר כך בסמוך לאתרי גטאות ולאחר שחוסלו, בדרך כלל בשטח מצומצם של אותו גטו.

== היסטוריה ==
להבדיל ממחנות העבודה הרגילים (Arbeitslager) שהעסיקו מיליוני בני אדם בשטח "הרייך השלישי", לא הוקמו היודנלאגרים לכתחילה מטרות תמיכה במאמץ המלחמתי הגרמני, אלא כפתרון זמני עד למימוש השמדת היהודים ("הפתרון הסופי") לאוכלוסיית המחנה.

עם זאת, המונח הגרמני Zwangsarbeitslager (בגרמנית: מחנה עבודות כפייה) היה משותף למחנות הכפייה השונים וכלל בתוכו גם את היולאגים.

ביולאגים לא הייתה הנהלה יהודית עצמאית (יודנראט) כפי שהייתה בגטאות הגדולים, והמחנות התנהלו בפיקוח ופיקוד גרמניים ישירים, שנעזרו במשתפי פעולה מהאוכלוסייה המקומית.

מחנות עבודה אלו חוסלו במהלך השנים 1945-1943 ויושביהם נרצחו בדרכים שונות, או נשלחו למחנות השמדה.

מחנות מסוג זה היו בערי מזרח-אירופה, למשל:
* לבוב (מינואר 1943)
* טרנופול
* קרקוב

מחנות בעלי אופי דומה התקיימו גם בגרמניה עצמה, שם נועד המחנה להיות שלב מעבר לפני השילוח מזרחה למחנות ההשמדה, ולרוב היה התפתחות של בתי היהודים (judenhäuser - הגטאות שהקימו הנאצים בגרמניה עצמה). 

בין היולאגים בגרמניה היו:
* מילברטסהופן (Milbertshofen) - מחנה שהוקם במינכן, ותיפקד כמחנה עבודה מ-17 במרץ 1941 ועד 19 באוגוסט 1942.
* מחנה הללרברג (Hellerberg) בדרזדן, פעל בין נובמבר 1942 עד מרץ 1943
* קלן 
* אסן

==קישורים חיצוניים==
* [http://www.yadvashem.org/yv/he/research/ghettos_encyclopedia/ghetto_details.asp?cid=504 על יודנלאגר בלבוב], האנציקלופדיה של הגטאות, באתר יד ושם
* [http://www.yadvashem.org/yv/he/righteous/stories/totzke.asp על יודנלאגר בברלין], אילזה סוניה טוצקה (Ilse Sonja Totzke), באתר יד ושם
* [http://www.open.ac.uk/socialsciences/semlin/en/semlin-judenlager.php Semlin Judenlager 1941-1942]

קטגוריה:מחנות עבודה
קטגוריה:גטאות בשואה
קטגוריה:השואה: מחנות ריכוז
קטגוריה:טרמינולוגיה נאצית
צינור הגז הטרנס-סהרי

צינור הגז הטרנס-סהרי (באנגלית: Trans-Saharan Gas Pipeline) המכונה גם צינור הגז הטרנס-אפריקאי הוא צינור גז בתכנון שנועד להוביל גז טבעי מניגריה לאלג'יריה ומשם לאירופה, דרך מדבר סהרה. אורכו הכולל של הצינור הוא 4,128 ק"מ ועלות בנייתו צפויה להסתכם בכ-13 מיליארד דולר (נכון ל-2022).

==היסטוריה==

ההצעה לבניית הצינור עלתה לראשונה במהלך שנות ה-70. אולם מסיבות שונות הרעיון לא מומש אלה לאחר מספר עשורים.

ב-14 בינואר 2002, חברות הנפט והגז של ניגריה ואלג'יריה חתמו על מזכר הבנות להכנת הפרויקט. בחודש יולי 2005 נחתם הסכם עם חברה בריטית לביצוע בדיקת ההיתכנות לפרויקט. הבדיקות הושלמו בספטמבר 2006 ונמצא כי מבחינה טכנית ניתן להקים צינור יבשתי ומבחינה כלכלית הוא מצדיק את ההשקעה.

ב-20 בפברואר 2009 הוסכם לממש את הפרויקט וב-3 ביולי שרי האנרגיה של ניגריה, ניז'ר ואלג'יריה חתמו על אמנה בין-ממשלתית לבניית הצינור. לצורך כך הוקמה חברה משותפת שתקים ותפעיל את הצינור כאשר חברות האנרגיה של ניגריה ואלג'יריה יחזיקו ב-90% וניז'ר ב-10%.

ב- 28 ביולי 2022 נחתם מזכר חדש בין ניגריה, ניז'ר ואלג'יריה על בניית הצינור<ref></ref>.

==מפרט טכני==
אורכו של צינור הגז הוא 4,128 ק"מ (2,565 מייל). הקיבולת השנתית שלו 30 מיליארד מטר מעוקב (BCM). קוטרו 1,219-1,422 מילימטר (48-56 אינץ'). עלות בניית הצינור מוערכת בכ-10 מיליארד דולר ועלות מרכזי איסוף הגז מוערכת ב-3 מיליארד דולר.

==ראו גם==

* צינור הגז מגרב-אירופה
* צינור הגז מדגז

== הערות שוליים ==

טרנס-סהרי
קטגוריה:ניגריה: כלכלה
קטגוריה:ניז'ר: כלכלה
פארגו

פארגו (באנגלית: Fargo) היא העיר הגדולה ביותר במדינת דקוטה הצפונית שבארצות הברית, בירת מחוז קאס ומתגוררים בה כמעט 16% מאוכלוסיית המדינה. במפקד 2010 אוכלוסייתה מנתה 105,549 תושבים. פארגו והעיר התאומה שלה מורהד שבמינסוטה וכן הערים הסמוכות מערב פארגו בדקוטה הצפונית ודילוורת במינסוטה, מהוות את הליבה של המטרופולין פארגו-מורהד בו נמנו ב-2010 212,171 תושבים.

פארגו נוסדה בשנת 1871 בשם "סנטרליה" והשם הוחלף לזכר מייסד בנק ולס פארגו, שגם ייסד חברת רכבות שתרמה רבות לשגשוג העיר. פארגו היא המרכז הכלכלי של דרום מזרח דקוטה הצפונית, ומהווה מרכז תרבות, קמעונאות, בריאות, חינוך, ותעשייה לאזור. בפארגו נמצאת אוניברסיטת המדינה של דקוטה הצפונית.

== ערים תאומות ==

* 
* 
* 

==קישורים חיצוניים==

* 
* 

קטגוריה:דקוטה הצפונית: ערים
קטגוריה:יישובים שהוקמו ב-1871
לסלו שומוג'י

לאסלו שומוג'י (בהונגרית: Somogyi László; 25 ביוני 1907 – 20 במאי 1988) היה מנצח הונגרי.

==ביוגרפיה==
שומוג'י נולד בבודפשט. את הכשרתו המוזיקלית קיבל באקדמיה למוזיקה ע"ש פרנץ ליסט, אצל זולטאן קודאי ולאו ויינר. בהמשך היה לפרופסור ראשון במעלה במחלקת הניצוח. בשנותיו בהונגריה ייסד וניהל את התזמורת הסימפונית, היה המנצח הראשי של רשות השידור ההונגרית, והופיע כמנצח אורח עם בית האופרה של בודפשט. כמו כן ניצח על רוב התזמורות החשובות בפולין, גרמניה המזרחית, רומניה, יוגוסלביה ובולגריה.

בשנת 1956, עקב המרד ההונגרי, עזב את מולדתו והיה פעיל בארצות שונות, בין השאר בדרום אמריקה. הופעתו הראשונה בארצות הברית, עם התזמורת הסימפונית של יוסטון במרץ 1961, זכתה להצלחה רבה.

==הקלטות==
הקלטותיו של שומוג'י כוללות סימפוניות של היידן, הקונצ'רטו לפסנתר של דבוז'אק עם פירקושני לחברת ווסטמינסטר, והפנטזיה הכוראלית של בטהובן עם דניאל בארנבוים הצעיר מאוד, לחברת MCA בשנת 1960.

לסלו שומוג'י מת בשווייץ.

==קישורים חיצוניים==

* [https://web.archive.org/web/20120213204705/http://www.rpo.org/s_80/p_777/Memories_of_the_Eastman_Theatre_and_the_RPO/ RPO memories]

==הערות שוליים==

קטגוריה:מנצחים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:הונגרים שנולדו ב-1907
קטגוריה:הונגרים שנפטרו ב-1988
טרספאס

טרספאס (באנגלית: Trespass שמשמעותו "הסגת גבול") היא להקת רוק מתקדם ישראלית מירושלים שמנגנת מוזיקה מורכבת המושפעת מבארוק ושרה באנגלית. הלהקה מושפעת ממלחיני מוזיקת הבארוק בעיקר יוהאן סבסטיאן באך, אנטוניו ויוואלדי ואחרים, לצד להקות רוק מתקדם פופולריות כמו: יס, ג'נסיס, ELP ואחרים.

הלהקה הוקמה בסוף שנות ה-90 של המאה ה-20. ההרכב הוא פאוור טריו המונה את מנהיגו גיל שטיין, קלידן הלהקה אשר מושפע בעיקר ממוזיקה קלאסית, רועי בר-טור (גיטרה בס) וגבי וייסמן (תופים) אשר מושפעים מרוק מתקדם.

הלהקה הוציאה את אלבום הבכורה שלה ב-2002. האלבום In Haze of Time יצא בחברת התקליטים הצרפתית מוזיאה (Musea) אשר החתימה את להקת הרוק המתקדם הישראלית פרווה חמה. באלבום זה, הלהקה מנגנת פיוז'ן המושפע מרוק מתקדם.

ב-2006 יצא בחברת התו השמיני אלבום אולפן נוסף בשם Morning Lights, המושפע יותר ממוזיקה מימי הביניים לצד הרוק המתקדם.

הלהקה מופיעה בפסטיבלי רוק מתקדם ברחבי העולם. בישראל הלהקה לא זוכה להצלחה רבה.

==דיסקוגרפיה==
*In Haze of Time - 2002
*Morning Lights - 2006

==קישורים חיצוניים==

* [http://www.progarchives.com/artist.asp?id=640 עמוד הלהקה באתר Prog Archives]
* [http://www.mitkadem.co.il/files/Trespass.htm סיפור הלהקה באתר "מתקדם"]
* [http://www.mitkadem.co.il/reviews/TrespassInHazeofTime.html ביקורת על האלבום "In Haze of Time" מתוך האתר "מתקדם"]

קטגוריה:שלישיות מוזיקליות ישראליות
קטגוריה:להקות רוק מתקדם ישראליות
סויוז TMA-21

סויוז TMA-21 (ברוסית: Союз ТМА-21) היא חללית סויוז ששוגרה לחלל ב-4 באפריל 2011 מקוסמודרום בייקונור ונחתה ב-16 בספטמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה אלכסנדר סאמוקוטייב, ומהנדסי הטיסה אנדריי בוריסנקו ורון גארן. זו הטיסה ה-109 של החללית סויוז מאז טיסה המאוישת הראשונה בשנת 1967.

==הצוות==
* אלכסנדר סאמוקוטייב - מפקד
* אנדריי בוריסנקו - מהנדס טיסה
* רון גארן - מהנדס טיסה

===צוות גיבוי===
* אנטון שקאפלרוב - מפקד
* אנטולי איוואנישין - מהנדס טיסה
* דניאל ברבנק - מהנדס טיסה
==תיאור המשימה==
במקור השיגור תוכנן ל-30 במרץ אך הוא נדחה עקב בעיוה טכנית.

חללית "סויוז TMA-21" שוגרה ב-4 באפריל 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-6 באפריל והתחברה למודול "פואיסק". באותה עת בתחנת החלל שהתה משלחת מס' 27 בפיקוד דמיטרי קונדרטייב.

לציון 50 שנים לטיסה של יורי גגרין (טיסה מאוישת ראשונה שבוצע על ידי בן אדם) החללית קיבלה שם ייעודי "יורי גגרין".

צוות החללית הצטרף למשלחת שהורחבה בעקבות כך ל-6 חברים. 

"סויוז TMA-21" נשארה מחוברת לתחנת החלל כחללית חירום. 

ב-16 בספטמבר 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

==קישורים חיצוניים==

* 
* [http://www.spacefacts.de/mission/english/soyuz-tma-21.htm מידע על הטיסה]
* [https://www.russianspaceweb.com/iss_soyuztma21.html תיאור המשימה]

קטגוריה:תוכנית סויוז
קטגוריה:2011 ברוסיה
ליאונרד הרזנברג

ליאונרד ארתור "לן" הרזנברג (באנגלית: Leonard Arthur "Len" Herzenberg; 5 בנובמבר 1931 - 27 באוקטובר 2013) היה אימונולוג יהודי-אמריקאי, גנטיקאי ופרופסור באוניברסיטת סטנפורד. תרומתו של הרזנברג לביולוגיה של התא היא שהצליח למיין סוגים של "תאי קיימא" לפי המאפיינים הספציפיים שלהם.

== קורות חיים ==
ליאונרד הרזנברג נולד בניו יורק, ארצות הברית. בשנת 1952 הרזנברג קיבל את התואר הראשון שלו בביולוגיה וכימיה בברוקלין קולג'. בשנת 1955 הוא קיבל את תואר הדוקטור שלו בביוכימיה (עם התמחות באימנולוגיה) מהמכון הטכנולוגי של קליפורניה. לאחר לימודיו של הרזנברג הוא עבד כדוקטור בחברה האמריקנית לסרטן כשעבד במכון פסטר שבצרפת. הרזנברג חזר לארצות הברית בשנת 1957 ועבד בהמכונים הלאומיים לבריאות כפקיד בכיר במחלקת שירותי הבריאות לציבור במכון. הוא החל לעבוד באוניברסיטת סטנפורד בשנת 1959. בסופו של דבר הוא קיבל את התואר פרופסור לגנטיקה.

בשנת 1970 פיתח הרזנברג את מיון הסוגים של תאי גזע בוגרים לפי המאפיינים הספציפיים שלהם (מיון פלואורסצנטי-פעיל של התא - FACS) וחולל מהפכה בתחום האימונולוגיה ובביולוגיה של הסרטן והיווה הבסיס לטיהור תאי גזע בוגרים.

===חיים אישיים===
הרזנברג ואשתו, לאונור "לי", מפעילים את המעבדה של הרזנברג באוניברסיטת סטנפורד. בתם של השניים, ג'נט "יאנה" הרצן, היא זמרת, משוררת והמייסדת של חברת התקליטים האמריקאית Motéma Music.

==פרסים==
פרסים בהם זכה הרזנברג:
* פרס מפעל חיים, האיגוד האמריקאי לאימונולוגים, בשנת 1998;
* פרס אדווין פ. אולמן, האגודה האמריקנית לכימיה קלינית, בשנת 2002;
* פרס נוברטיס לאימונולוגיה, בשנת 2004;
* פרס מעבדות אבוט לאבחון באימונולוגיה קלינית, האגודה האמריקנית למיקרוביולוגיה, בשנת 2005;
* פרס קיוטו על עבודתו ותרומתו לביולוגיה של התא, בשנת 2006;
* פרס ספליני (Ceppellini), הקרן הבינלאומית למחקר ברפואה ניסיונית, בשנת 2007, קיבל את הפרס עם אשתו, לי הרזנברג, על תרומתם להכרה בינלאומית לרפואה;

==קישורים חיצוניים==

* [https://web.archive.org/web/20120205055532/http://www.inamori-f.or.jp/laureates/k22_a_leonard/prs_e.html ליאונרד הרזנברג באתרה של אגודת האינאמורי; פרס קיוטו]
* [https://web.archive.org/web/20050319023509/http://herzenberg.stanford.edu/Herz/lenherz.htm אתר הבית של ליאונרד הרזנברג בסטנפורד]
* [http://www.herzenberglab.org אתר המעבדה של ליאונרד ולי הרזנברג]

קטגוריה:ערכים שבהם תבנית בריטניקה אינה מתאימה
קטגוריה:אימונולוגים יהודים אמריקאים
קטגוריה:מיקרוביולוגים אמריקאים
קטגוריה:ביוכימאים יהודים אמריקאים
קטגוריה:מיקרוביולוגים יהודים
קטגוריה:בוגרי ברוקלין קולג'
קטגוריה:בעלי תואר דוקטור מהמכון הטכנולוגי של קליפורניה
קטגוריה:סגל אוניברסיטת סטנפורד
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס קיוטו יהודים
קטגוריה:אמריקאים שנולדו ב-1931
קטגוריה:אמריקאים שנפטרו ב-2013
סויוז TMA-02M

סויוז TMA-02M היא חללית סויוז ששוגרה לחלל ב-7 ביוני 2011 מקוסמודרום בייקונור ונחתה ב-22 בנובמבר 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות - מפקד המשימה סרגיי וולקוב, ומהנדסי הטיסה סאטושי פורוקאווה ומייקל פוסום. זו הטיסה ה-110 של החללית סויוז מאז טיסה המאוישת הראשונה בשנת 1967.

==הצוות==
* סרגיי וולקוב - מפקד
* סאטושי פורוקאווה - מהנדס טיסה
* מייקל פוסום - מהנדס טיסה

===צוות גיבוי===

* אולג קונוננקו - מפקד
* דון פטי - מהנדס טיסה
* אנדרה קויפרס - מהנדס טיסה
==תיאור המשימה==
חללית "סויוז TMA-02M" שוגרה ב-8 ביוני 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-10 ביוני והתחברה למודול "ראסווט". באותה עת בתחנת החלל שהתה משלחת מס' 28 בפיקוד אנדריי בוריסנקו.

זו הייתה הטיסה השנייה של חללית מדגם משופר "סויוז TMA-M".

צוות החללית הצטרף למשלחת שהורחבה בעקבות כך ל-6 חברים. בהמשך הם היו חלק של משלחת מס' 29

"סויוז TMA-02M" נשארה מחוברת לתחנת החלל כחללית חירום. 

ב-22 בנובמבר 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

==קישורים חיצוניים==

* 
* [http://www.spacefacts.de/mission/english/soyuz-tma-02M.htm מידע על הטיסה]
* [https://www.russianspaceweb.com/iss_soyuz_tma02m.html תיאור המשימה]

קטגוריה:תוכנית סויוז
קטגוריה:2011 ברוסיה
סויוז TMA-22

סויוז TMA-22 (ברוסית: Союз ТМА-22) היא חללית סויוז ששוגרה לחלל ב-14 בנובמבר 2011 מקוסמודרום בייקונור ונחתה ב-27 באפריל 2012. זו הטיסה ה-111 של החללית סויוז מאז טיסה המאוישת הראשונה בשנת 1967. זו הייתה טיסה אחרונה של חללית מדגם "סויוז TMA".

==הצוות==
* אנטון שקאפלרוב - מפקד
* אנטולי איוואנישין - מהנדס טיסה
* דניאל ברבנק - מהנדס טיסה

===צוות גיבוי===
* גנאדי פדאלקה - מפקד
* סרגיי רווין - מהנדס טיסה
* ג'וזף אקבה - מהנדס טיסה

==תיאור המשימה==
חללית "סויוז TMA-22" שוגרה ב-14 בנובמבר 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-16 בנובמבר והתחברה למודול "פואיסק". באותה עת בתחנת החלל שהתה משלחת מס' 29 בפיקוד מייקל פוסום.

צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 30.

"סויוז TMA-22" נשארה מחוברת לתחנת החלל כחללית חירום. 

ב-27 באפריל 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

==קישורים חיצוניים==

* 
* [http://www.spacefacts.de/mission/english/soyuz-tma-22.htm מידע על הטיסה]
* [https://www.russianspaceweb.com/iss_soyuz_tma22.html תיאור המשימה]

קטגוריה:תוכנית סויוז
זעורה

זַעוּרָה (בערבית: زعورة) הוא כפר סורי עזוב הממוקם בחלקה הצפוני של רמת הגולן הישראלית, בגובה 720 מטר מעל פני הים, באגן הניקוז של נחל פרע. 

הכפר זעורה הוקם יחד עם הכפר עין פית בתחילת המאה ה-17 על ידי סורים עלווים והוא היה אחד משלושת הכפרים העלווים בגולן, כאשר השלישי הוא ע'ג'ר (ממערב לזעורה ועין פית, על גבול לבנון). לפי המפקד הסורי שנערך בשנת 1960 התגוררו בכפר 1,133 תושבים. מספר התושבים בשנת 1967 מוערך בכ-1,400. 

במהלך המערכה ברמת הגולן במלחמת ששת הימים, שכן הכפר על ציר הפריצה של חטיבה 8 (בפיקודו של אברהם מנדלר) ובקרבתו היו מתחמים מבוצרים של הצבא הסורי עליהם הגנו חיילי גדוד חי"ר 244 של חטיבה 723 הסורית<ref></ref>. במהלך הקרב על קלע וזעורה הגדוד המוביל של חטיבה 8 טעה בניווט והמשיך לקלע (מדרום), אולם שאר החטיבה המשיכה לזעורה ובשעות אחר הצהריים כבשו את המתחם טנקים מגדוד 377 (אשר סופח לחטיבה 8) לאחר קרב קצר. כיבוש האזור ופריצת המתחמים המבוצרים אפשרו תנועה מזעורה אל הכבישים לכיוון מסעדה וצפון הרמה. 

כיום משמש אזור הכפר כשטח אימונים של צה"ל והגישה אליו היא בפנייה לכיוון דרום מכביש 99 באזור הקילומטר ה-20 (בין מפל סער למסעדה).

==הערות שוליים==

קטגוריה:יישובים סוריים נטושים ברמת הגולן
מילי מירן

מילי מירן (נולדה ב-1955) היא זמרת ישראלית.

== ביוגרפיה ==
מירן נולדה וגדלה בבאר שבע בשם מזל מזרחי כבת בכורה ולה שמונה אחים. אביה עבד בבניה ואמה הייתה עקרת בית. כנערה למדה נגינה על גיטרה.

מירן עלתה על במה לראשונה במסגרת שירותה הצבאי בצוות הווי הנח"ל, שם שירתה לצד אפי בן ישראל וענת טופול.

מיד לאחר שהשתחררה מצוות הווי נח"ל חתמה על הסכם ניהול עם המפיק איתן גפני אשר ניהל את פעילותה המקצועית עד לפרישתה.

מירן השתתפה בפסטיזמר שנערך בקיץ 1979 וביצעה בו את השיר "אמא תכסי אותי" (מילים: יואב פורת, לחן: נתן כהן, עיבוד: בני נגרי), שזכה במקום החמישי ונשאר פופולרי גם לאחר התחרות.

בקיץ 1980 הוציאה את הלהיט הגדול ביותר שלה "הו מרגנית" (מילים: חיים חפר, לחן: דובי זלצר). השיר נכתב והופק לרגל מופע פומבי שנערך על ידי גלי צה"ל לציון 12 שנים ל"מצעד המרגנית". באותה שנה הוציאה לאור תקליט שדרים חד-צדדי בהפקתו של איתן גפני, שכלל את השירים "הו מרגנית", "אמא תכסי אותי", "האחרת" (שהלחינה מירן למילותיה של לאה גולדברג), "אהיה כאיש שנח בצל אילן" ו"שיר הדגל" (למילים של זאב ז'בוטינסקי), "למה לא שיקרת" (מילים: עלי מוהר, לחן: נתן כהן). בהמשך הודפס תקליט השדרים במהדורה שנייה, ששווקה כאריך נגן וכללה ארבעה שירים נוספים בצד ב'.

ב-1982 הוציאה את השיר "שירי לי כנרת" לרגל פסטיבל כנרת בהפקתו של איתן גפני, שהתקיים באותה השנה ושזכה גם כן להצלחה נאה. ב-1983 הוציאה לאור את אלבומה השני מבחינה כרונולגית (שנחשב בעיני רבים לאלבומה "הרשמי" הראשון) "התחלה טובה", שכלל חמישה מתוך ששת השירים שהופיעו בתקליט השדרים לצד שירים חדשים שנכתבו במיוחד עבורו ולאחריו פרשה מהקלטות.

לאחר פרישתה, נישאה למוזיקאי יובל ריבלין, שהיה בן זוגה של המשוררת יונה וולך בארבע השנים האחרונות לחייה, ובהמשך החלו בני הזוג לעבור תהליך של חזרה בתשובה.

==דיסקוגרפיה==
* מילי מירן (1980) - מהדורה ראשונה (תקליט שדרים)

# הו מרגנית (חיים חפר - דובי זלצר)
# האחרת (לאה גולדברג - מילי מירן)
# למה לא שיקרת (עלי מוהר - נתן כהן)
# אהיה כאיש שנח בצל אילן (זאב ז'בוטינסקי - נתן כהן)
# אמא תכסי אותי (יואב פורת - נתן כהן)
# שיר הדגל (זאב ז'בוטינסקי - מילי מירן)
* מילי מירן (1980) - מהדורה שנייה (אריך נגן)

# הו מרגנית (חיים חפר - דובי זלצר)
# האחרת (לאה גולדברג - מילי מירן)
# למה לא שיקרת (עלי מוהר - נתן כהן)
# אהיה כאיש שנח בצל אילן (זאב ז'בוטינסקי - נתן כהן)
# אמא תכסי אותי (יואב פורת - נתן כהן)
# שיר הדגל (זאב ז'בוטינסקי - מילי מירן)
# הצברית (יעקב שרת - מילי מירן)
# אהבנו כאן (יהודה עמיחי - גידי קורן)
# בא תמוז (זאב ז'בוטינסקי - גידי קורן)
# שיר לשבת (מתוך התפילה - מילי מירן)
* התחלה טובה (1983) - אריך נגן

# התחלה טובה (אהוד מנור - מילי מירן)
# קולות רכים (אהוד מנור - מילי מירן)
# אהיה כאיש (זאב ז'בוטינסקי - נתן כהן)
# אנשים אוהבים לשיר (עודד פלדמן - אבנר קנר)
# הו מרגנית (חיים חפר - דובי זלצר)
# גאווה עיקשת (מילי מירן)
# חווית לילה (מילי מירן)
# האחרת (לאה גולדברג - מילי מירן)
# למה לא שיקרת (עלי מוהר - נתן כהן)
# אמא תכסי אותי (יואב פורת - נתן כהן)
# שירי לי כנרת (עודד פלדמן - מילי מירן ורמי קידר)

==קישורים חיצוניים==

==הערות שוליים==

קטגוריה:ישראליות שנולדו ב-1955
קטגוריה:זמרות ישראליות
קטגוריה:זמרות השרות בעברית
קטגוריה:אמניות ישראליות שחזרו בתשובה
קטגוריה:חברות צוות הווי הנח"ל
קטגוריה:חברי צוות הווי הנח"ל
קטגוריה:זמרים ישראלים
קטגוריה:זמרים השרים בעברית
3:10 ליומה (2007)

3:10 ליומה (באנגלית: to Yuma 3:10) הוא מערבון מ-2007 שבוים על ידי ג'יימס מנגולד והופק על ידי קאת'י קונראד. בתפקידים הראשיים משחקים זוכי האוסקר ראסל קרואו וכריסטיאן בייל כלשצידם מופיעים לוגאן לרמן, פיטר פונדה, ובן פוסטר. הסרט הוא רימייק של סרט מ-1957 באותו שם ושניהם נעשו על פי סיפור קצר של אלמור לנארד. הצילום בוצע במספר אתרים בניו מקסיקו.
בטקס פרסי האוסקר ה-80 היה הסרט מועמד לזכייה בפרס האוסקר בקטגוריית הפסקול המקורי ובקטגוריית הסאונד.

==עלילה==
דן אוונס (כריסטיאן בייל) חוואי מרושש שנעשה נכה במלחמת האזרחים, זקוק נואשות לכסף ועל כן, תמורת 200 דולרים הוא מצטרף לצוות שמוביל את הפושע בן ווייד (ראסל קרואו) לעיירה קונטנשן, שם הוא מיועד לעלות על הרכבת של 3:10 שתיקח אותו ליומה, אריזונה, שם יעמוד למשפט. במקביל, מנסה הכנופיה של ווייד בהובלת סגנו צ'ארלי פרינס (בן פוסטר), להתחקות אחר המסלול שבו יעבירו אותו לקונטנשן על מנת לשחררו. במהלך הדרך מצליח ווייד להרוג כמה ממלויו ובנו של אוונס, ויליאם (לוגן לרמן) מצטרף לצוות. קשר מיוחד נוצר בין ווייד הפושע הברוטלי לבין החוואי ישר הדרך ובנו התמים עדיין.

==צוות השחקנים==
* ראסל קרואו – בן ווייד, פושע מפורסם, מנהיג חבורת שודדים
* כריסטיאן בייל – דן אוונס, חוואי נכה, ותיק מלחמת האזרחים
* לוגאן לרמן – ויליאם אוונס, בנו הבכור של דן
* בן פוסטר – צ'ארלי פרינס, סגנו הנאמן ללא סייג של ווייד
* פיטר פונדה – ביירון מקלרוי, סוכן מזדקן של חברת השמירה, מלווה את ווייד לקונטנשן
* דאלאס רוברטס – גרייסון בטרפילד, סוכן חברת הרכבות שיוזם את העברתו של ווייד לקונטנשן
* אלן טודיק – ד"ר פוטר
* גרטשן מול – אליס אוונס
* קווין דוראנד – טאקר
* לוק וילסון – זקה
* ג'וני ויטוורת' -דארדן

==קישורים חיצוניים==
* 

* [http://www.fisheye.co.il/310_to_yuma 3:10 ליומה], ביקורת באתר עין הדג

קטגוריה:ערכים שבהם תבנית בריטניקה אינה מתאימה
קטגוריה:מערבונים
קטגוריה:סרטים אמריקאיים
קטגוריה:סרטי 2007
קטגוריה:סרטים מבוססי סיפורים קצרים